Illum il-Kunsill ħatar Kapijiet tal-Missjoni ġodda għall-Missjoni tal-Pulizija tal-Unjoni Ewropea għat-Territorji Palestinjani ( EUPOL COPPS ) u l-Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah ( EUBAM Rafah ). Nataliya Apostolova nħatret Kap tal-Missjoni ta' EUPOL COPPS u ser tkun fil-kariga sat- 30 ta' Ġunju 2021 . Nataliya Apostolova hija diplomatika Bulgara b'esperjenza li serviet għal aktar minn 25 sena fl-amministrazzjoni diplomatika nazzjonali tagħha u fis-Servizz Ewropew għall-Azzjoni Esterna. Mill-2010 sa issa hija kellha karigi għolja fl-Eġittu - bħala Viċi Kap tad-delegazzjoni tal-UE fil-Kajr -, fil-Libja - bħala Ambaxxatur/Kap tad-delegazzjoni tal-UE fi Tripli -, u fil-Kosovo - bħala Rappreżentant Speċjali tal-UE/Kap tal-Uffiċċju tal-UE fi Pristina. Il-Kurunell Mihai-Florin Bulgariu nħatar Kap tal-Missjoni ta' EUBAM Rafah u wkoll ser ikun fil-kariga sat- 30 ta' Ġunju 2021 . Is-Sur Bulgariu huwa uffiċjal tal-pulizija Rumen ta' livell għoli b'aktar minn 25 sena ta' esperjenza professjonali. Il-qasam ta' kompetenza esperta tiegħu huma l-operazzjonijiet fil-fruntieri kemm fil-livell operazzjonali kif ukoll f'dak strateġiku. Bħalissa huwa l-Kap tal-Operazzjonijiet - Espert tal-Ġestjoni Integrata tal-Fruntieri f'EUBAM Rafah. Id-deċiżjoni tal-lum ittieħdet mill-Kumitat Politiku u ta' Sigurtà. EUPOL COPPS ġiet stabbilita fl-1 ta' Jannar 2006. Din għandha l-kompitu li tikkontribwixxi għall-isforzi tal-Awtorità Palestinjana biex tistabbilixxi arranġamenti effettivi u sostenibbli ta' pulizija u tal-istat tad-dritt, f'kooperazzjoni mal-programmi l-oħra tal-bini tal-istituzzjonijiet. EUBAM Rafah tnediet fit-25 ta' Novembru 2005 wara d-diżimpenn ta' Iżrael minn Gaża, sabiex tiġi pprovduta preżenza ta' parti terza fil-Punt ta' Qsim ta' Rafah bejn l-Istrixxa ta' Gaża u l-Eġittu. Minn mindu Ħamas ħa f'idu l-Istrixxa ta' Gaża fl-2007, il-missjoni tat kontribut għat-tisħiħ tal-kapaċitajiet fil-fruntiera tal-Awtorità Palestinjana billi appoġġat il-bini tal-kapaċità fl-Amministrazzjoni Ġenerali Palestinjana għall-Fruntieri u l-Qsim (GABC). Din ir-riżorsa bħalissa hi disponibbli biss bil-lingwa jew il-lingwi li ġejjin: Din ir-riżorsa bħalissa hi disponibbli biss bil-lingwa jew il-lingwi li ġejjin: